tomron87/hebrew-wikipedia-sentences-corpus huggingface dataset:
עד אז משכן הישיבה היה ברחוב מלצ' ט ומאז שנות ה - 60 משכן הישיבה במבנה הנוכחי, היא חולקת בתחומה את בית הכנסת ביל"ו (שנחנך בעצמו בשנות ה-40 של המאה ה-20) - מניין אשכנזי הידוע בייחוד בזכות מקהלת החזנות שהופיעה בו בניצוחו של החזן שלמה רביץ.
בתחומי בית הכנסת מתקיימות שלוש התפילות של היום, והמניין הוא משותף לכל תלמידי הישיבה.
בתוך בית הכנסת, הקימה הישיבה חדר הנצחה לזכרו של סג"ם – בוגר הישיבה שנפצע מירי מחבלים בינואר 2005 ונפטר תשעה חודשים לאחר מכן.
הישיבה לאמנויות ולמדעים פועלת במתכונת אופיינית לישיבה תיכונית: שעות הבוקר מוקדשות ללימוד תורה ולאחר מכן נלמדים המקצועות הכלליים.
נבדלותה בשתי מגמות הלימודים הנלמדות בה, זו לצד זו, החל מחטיבת הביניים ועד לבגרות: המגמה המדעית, הכוללת לימודים במדעי המחשב, פיזיקה וכימיה; ומגמת אמנות הכוללת לימודי מוזיקה ואמנות פלסטית.
בעשור הראשון של המאה ה-21 התאפיינה הישיבה גם בהישגים גבוהים ויוצאי דופן בזכאות לבגרות ובאיכות תעודת הבגרות של מסיימי הישיבה.
למשל, מנתוני משרד החינוך, בשנת 2015 עמד שיעור זכאי תעודת בגרות בישיבה על 100% ושיעור המצטיינים עמד על 16.98%, מה שהעמיד את הישיבה במקום ה-10 ברשימת התיכונים הטובים בישראל.
הישראלי המכוער הוא כינוי גנאי לישראלי המתנהג לפי סטריאוטיפים של התנהגות שלילית המיוחסים ליחידים ולקבוצות בחברה הישראלית.
עם הזמן הפך הביטוי שגור בשיח הישראלי ומיוחס לתופעות שליליות רבות שעלולות להתקיים גם בקרב עמים אחרים.
המונח עצמו, מזכיר את הביטוי "האמריקני המכוער" שמקורו בספר הנושא שם זה, ומתאר אפיונים שליליים דומים של תיירים אמריקאים, וניתן להניח כי הושאל ממנו.
גם השימוש בשני המונחים החל כנראה בזמנים עוקבים בתחילת ובשלהי שנות ה-60 של המאה ה-20.
תופעת הישראלי המכוער באה לידי ביטוי רב בתקשורת בישראל, ובין האנשים בינם לבין עצמם.
מעבר לשיח עצמו ננקטות פעולות מעשיות לשנות ולהקטין את ממדי התופעה.
כך למשל קמה עמותת שגרירים של רצון טוב אשר שמה לה למטרה להילחם בתדמיתו של הישראלי המכוער בחו"ל.
לישראלי המכוער מייחסים בריונות, אלימות, יהירות, וולגריות, אגרסיביות, חוסר כבוד ונחמדות לזולת ולסביבה, חמדנות ולעיתים גם עבריינות.
בין הדוגמאות המייצגות מאפיינים אלה:
השלכת פסולת בשטחים ציבוריים, בין השאר בשמורות טבע.
שימוש רב במלים גסות ובניבולי פה.
עישון במקומות ציבוריים בניגוד לחוק.
תקיפות מכל מיני צורות וסוגים כלפי הזולת והסביבה.
הישראלי המכוער תופס מקום נרחב בהקשר של ביקורי ישראלים במקומות שונים בעולם.
הוא מתואר כמייצג שלילי של המדינה, הגורם נזק לתדמיתה בעיני המקומיים.
בהקשר זה נוספות דוגמאות ייחודיות המאפיינות אותו:
השחתה וגנבה של ציוד בבתי מלון.
שכיבה על ספות בלובי של בתי המלון.
דיבור מזלזל, צעקני ומשפיל כלפי נותני שירות.
קולניות של יחידים וקבוצות בין התיירים הישראלים ומעורבותם במעשי אלימות.
השארת כתובות גרפיטי בעברית באתרי תיירות בינלאומיים.
מעשי הונאה ומרמה בעיקר כלפי נותני שירות תיירותיים.
הישראלי המכוער הוא אנטיתזה למונח "הישראלי היפה" שקדם לו, ועדיין מאוזכר גם היום בהקשרים מנוגדים.
בשני המונחים נעשה שימוש על ידי קבוצות שונות בחברה הישראלית כדי ליצור לעצמן זהות חיובית ולכפות על קבוצות אחרות הגדרה שלילית.
השפעת הגומלין בין שני המונחים באה לידי ביטוי גם בתכונות שונות אשר אפיינו את הישראלי היפה, כמו החיספוס וה"דוגריות", שעברו לתאר כיום את חוסר העידון והגסות של הישראלי המכוער.
הישראלי המכוער מככב בתרבות הישראלית - במערכונים, בספרים, ובסרטים:
תוכנית הסאטירה "ארץ נהדרת" הציגה את דמותו של הישראלי המכוער באמצעות מספר מערכונים ובהם דמויות כמו פילוס גבריאל ושימי ודקלה הרשקוביץ אשר בכל מקום בו הם נמצאים מישהו נפגע מהתנהגותם.
הסרט מסעות ג'יימס בארץ הקודש מתאר את טלטוליו של ג'יימס בין ישראלים מכוערים, מהם הוא לומד "לא להיות פראייר של אף אחד".
הסרט "סרט אפס" מתאר את חייו של הישראלי המכוער הרוצה לעשות סרט שיזכה להצלחה מסחרית, ומבוסס על סדרת מערכונים בשם "אפס".
הישיבה הגדולה ותלמוד תורה מאה שערים (בקיצור: ישיבת מאה שערים) הוא מבנה היסטורי בלב מתחם שכונת מאה שערים בירושלים.
שימש בעבר עבור בני היישוב הישן כמרכז תורני.
בו פועלים בית כנסת מרכזי, בית מדרש, ישיבה גבוהה, תלמוד תורה, ישיבה קטנה בתי כנסת ומוסדות נוספים.
רחבת האתר שימשה כמקום התכנסות ציבורי.
הישיבה נוסדה בשנת תרמ"ה 1885 בדורות הראשונים לקיומה היו רוב רבני הישיבה מזוהים עם תנועת המזרחי.
כיום, כמו השכונה שבה היא שוכנת שהפכה לחרדית, היא מזוהה עם הזרם הליטאי.
הישיבה שוכנת במרכז השכונה, ברחוב ישועות יעקב, בקרבת שוק מאה שערים.
המבנה ובפרט ציורי הקיר שבו הוגדרו כאתר בעל חשיבות רבה לשימור.
הישיבה נוסדה בתרמ"ה (1885), כ-11 שנים לאחר ייסוד שכונת מאה שערים על ידי הרב שאול חיים הלוי הורוביץ, ששימש קודם לכן כרבה של דוברובנה, יחד עם בן אחותו הרב יוסף גרשון הורוביץ.
אחריו כיהן הרב זרח ראובן ברוורמן, שהיה שותף בייסודה, ואחריו כיהן חתנו הרב יצחק יעקב וכטפויגל.
ממייסדי הישיבה היו גם הרב זליג ברוורמן והרב יוסף צבי הלוי.
לפני ייסוד הישיבה היו בני השכונה הולכים ללמוד בישיבות ותלמודי התורה שבעיר העתיקה אך מאחר שהדבר היה כרוך בסכנה החליטו תושבי השכונה לייסד בה את מוסדות הלימוד.
במקום הוקם גם תלמוד תורה לילדים ומטבח עבור התלמידים.
שמה המקורי היה הישיבה הגדולה והתלמוד תורה ובית תבשיל מאה שערים פרי עץ חיים (ובקיצור: ישיבת פרי עץ חיים).
בשנותיה הראשונות של השכונה, לפני ייסוד שטיבלך מאה שערים, שימשה הישיבה כמעין שטיבלאך.
המבנה הראשון נבנה בחצר אברהם, ונוספו לו עם הזמן הרחבות ושתי קומות נוספות עד שנהייה למבנה הגבוה והבולט ביותר שכונה.
אל הישיבה הגיעו תלמידים מכל ירושלים, מכל ארץ ישראל ואף מחו"ל.
הישיבה יחד עם ועד השכונה, בנתה חנויות בסמוך למתחם, בכדי ששכר הדירה שהתקבל מן השוכרים ישמש כאחד ממקורות המימון לצורכי הישיבה מחד וצורכי הרבים בשכונה מאידך, כגון החזקת המקווה, בורות המים, תיקון הדרכים, ותאורה.
ברחבה שלפני הישיבה התקיימו באופן תדיר התכנסויות ברוב עם כגון שמחת בית השואבה ובפרט בהספדים על פטירת גדולי החכמים בירושלים.
אז נשאו דברים גדולי הרבנים ולצידם ראשי הישיבה.
בשלהי התקופה העות'מאנית התחזק מעמדה של הישיבה ביישוב.
במלחמת רוסיה יפן (1904-1905) שהו בישיבה פליטים בני ישיבות חשובות מרחבי האימפריה הרוסית בהן סלובודקה, מיר ראדין ועוד.
לימים תקים הישיבה מכון לקליטת בני ישיבות פליטים מישיבות הגולה.
באותה תקופה הפיץ ראש הישיבה הרב שאול חיים הלוי הורוויץ, שטר הגרלה על חלקת אדמה בחדרה כדי לממן את הישיבה.
הטורקים שגילו את השטרות דנו אותו למאסר.
הדבר ערער את בריאותו והוא נפטר כעבור כשלושה חודשים.
בן אחותו, הרב יוסף גרשון הורוביץ, החליפו בתרס"ה כראש ישיבה ורב השכונה.
והוא עמד בראשותה במשך כ-46 שנים.
בזמן מלחמת העולם הראשונה הטורקים גירשו מהארץ חלק גדול מתלמידי הישיבה מפני שהיו בעלי נתינות רוסית.
תלמידים שהתעת'מנו אולצו להתגייס או להסתתר.
מצב זה פגע קשות בישיבה שהוצרכה לאחר המלחמה להשתקם.
בתקופת המנדט הייתה הישיבה ושכונת מאה שערים קשורה לרב אברהם יצחק הכהן קוק שהיה מרבה לדרוש בה.
בתקופת זו שימש בית הכנסת של הישיבה כבית הכנסת המרכזי של השכונות החדשות בירושלים.
כמו כן הישיבה שימשה אכסניה לאנשי "המזרחי" והיו מתקיימים בה עצרות ומפגשים של התנועה.
כך ב-1927 התקיימה בו הוועידה הראשונה של הפועל המזרחי בארץ ישראל.
האירוע כלל השתתפותם של חזנים מפורסמים בהם יוסלה רוזנבלט ומשה קוסוביצקי.
הישיבה הקימה אגודה בשם "שומרי התורה" שפעלה להקמת מוסדות תורניים ביישוב היהודי בארץ ישראל.
במלחמת השחרור ניזוקה הישיבה מהפגזות האויב שפגעו בה ישירות.
לאחר קום המדינה היוותה הישיבה בין היתר מקום מרכזי לפעילותם של הפועל המזרחי כך ב-1950 בכינוס של ראשי וקהל הפועל המזרחי בישיבה, ראשון נושאי הדברים היה ראש הישיבה הרב יצחק יעקב וכטפויגל הגם שיום קודם לאירוע קיבל איומים מקרב אנשים המזוהים עם העדה החרדית לבל ישתתף.
לאחר מלחמת ששת הימים נערכה בישיבה תפילת הודיה בהשתתפות נשיא המדינה דאז זלמן שזר.
בהמשך הפכה ישיבת מאה שערים להוות חלק ממוסדות היישוב הישן, שהזדהו ברובם עם היהדות החרדית.
לאחר מכן עברה הישיבה הגבוהה לשכונת בית ישראל.
לאחר יציאת בני היישוב הישן לערי הלוויין, ביתר עילית ובית שמש, נוסדו בהן תלמודי תורה בשם "מאה שערים".
כיום במבנה ישנם גם כולל אברכים ובית הוראה לדיני ממונות בראשות הרב צבי ברוורמן.
ע"פ איציק שוויקי - מנהל מחוז ירושלים במועצה לשימור אתרי מורשת בישראל, המבנה מזכיר בצורתו החיצונית ובעיצובו הפנימי את בתי הכנסת והישיבות הגדולות של מזרח אירופה, שנחרבו בתקופת השואה.
לדבריו אין מקום אחר בישראל שבו אפשר למצוא עבודת ציורי קודש בהיקף ובאיכות מעולה כל כך.
לפי שלומית לנגבוים המבנה בעל חזית בארוקית, סימטרית בעיצובה, המזכירה את חזית בית הכנסת היהודי העתיק בלובלין.
יש הטוענים שהמבנה תוכנן בידי קונראד שיק.
בפתח הכניסה חקוקים באבן השמות "בית אברהם" (מימין) ו"אהל רבקה (משמאל).
מעל לפתח היה השלט "הישיבה הגדולה, התלמוד תורה ובית התבשיל מאה שערים" כיום השלט "הישיבה הגדולה ותלמוד תורה מאה שערים" (בעברית ובאנגלית).
מעליו מצוי זוג חלונות ומעליהם חלון אובלי בעל משקוף עץ מעוטר במגן דוד.
בנוסף משקופי החלונות והדלתות בחלל החצר הפנימית מקושטים בזכוכית צבעונית ססגונית.
האומנות בבית הכנסת של הישיבה הגדולה
בישיבה ציורי קיר על קירות שגובהן ארבע וחצי מטר, ותקרה, של האמן יצחק בק אשר צייר אותם בתש"י (1950).
הציורים, המעטרים כמה אולמות בישיבה, מתארים אירועים מן התנ"ך, ציורי נוף של הערים הקדושות בארץ ישראל ואתרים קדושים בירושלים, כולל שחזור של חלק מהציורים שהיו בבתי הכנסת בעיר העתיקה בירושלים, ובראשם בית הכנסת תפארת ישראל והחורבה ונחרבו בידי הלגיון הירדני עם כיבוש הרובע היהודי במלחמת העצמאות.
כמו כן כוללים הציורים סמלים של שנים עשר שבטי ישראל, בעלי חיים, איורים לחגים ולמועדים, פסוקים מן המקרא ועיטורים רבים.
זוהי עבודתו הבולטת ביותר של בק כצייר.
בין הכתובות אותן הוסיף הצייר לצד הציורים ניתן לציין את ההיגד "רבי מאיר אומר הוי חס ושלום שתשכח תורה מישראל" המופיע בין קבר רבי מאיר בעל הנס, לקבר רבי שמעון בר יוחאי.
בין הציור של מגדל דוד לציור של הכותל המערבי נכתב הפסוק: "כי מציון תצא תורה ודבר ה' מירושלים".
מחזור חודשי השנה מתחיל בחודש ניסן ובסמלו – טלה.
בכמה מסמלי שבטי ישראל צייר בק אחרת מהנהוג בהם.
מימין לארון הקודש מצויר מעמד הר סיני את לוחות הברית הציג עם ראש מעוגל.
מעל הכתובת: "בהגלותך מלכנו על הר סיני ללמד לעמך תורה" בקיר הדרומי, לצד ההר מצוירת מפת ארץ ישראל, מן הים עד הירדן.
בשנת 2009 קרס אחד הקירות החיצוניים של ישיבת מאה שערים בשעה שלא היו תלמידים במבנה.
כתוצאה מכך נהרסו כמה מטרים מן הציורים.
הישיבה לא מצאה מימון כדי לשפץ את הבניין ואת הציורים.
המועצה לשימור אתרים החליטה לסייע בשימור הציורים ההיסטוריים.
להערכתה הסכום הדרוש לשיפוץ ושימור הציורים הוא כחצי מיליון דולר אותו מנסים לגייס.
ע"פ אראלה עמר במקום מעמדו של החזן מצוי סטנדר המנציח את שנפל בתש"ח ומעליו ניצב לוח פרי עבודתו של האמן שמואל חרובי הלוח מעוטר בקשת המורכבת משתים עשרה מגנים קטנים ובהם סמלי השבטים קרני שמש ובתוכה הכותבת מזרח המסמנת את כיוון התפילה, ומתחת להם מופיע תיאור של ירושלים.
בנוסף שתי קשתות קטנות ממסגרות את תיאורי הכותל המערבי מימין, וקבר רחל משמאל.
בית הכנסת כלילת שאול מכונה גם בשם בית הכנסת בעלי מלאכה שוהל.
מצוי בקומת הקרקע של חצר אברהם.
על שמו של הרב מייסד הישיבה ורב שכונת שערים שאול חיים הלוי הורוויץ.
מוכר גם בשם בית הכנסת של בעלי מלאכה שהיה בו מניין עוד לפני הנץ החמה (מוקדם יותר מתפילת ותיקין) עבור כל בעלי המלאכה שהיו צריכים להשכים לעבודת יומם.
בית הכנסת שימש גם את אגודת הפועלים העבריים "פועלי צדק" שפעלה לקידום העבודה העברית.
הרב שאול חיים הלוי הורוביץ - המייסד שכיהן כראש הישיבה ורב השכונה בשנים תרמ"ה-תרס"ה ונפטר בתרע"ו.
הרב מנחם שלמה ראב - בנו של יהודה ראב.
נולד בתרל"ח בירושלים, וכיהן כראש הישיבה לצד הרב יוסף גרשון עד שנפטר בגיל 38 בתרע"ו.
הרב זרח ראובן ברוורמן - תלמידם של הנצי"ב, הרב מנחם נחום קפלן מהורודנה והרב משה יהושע יהודה ליב דיסקין.
ממייסדי הישיבה וכיהן בראשה לצד הרב שאול חיים ולאחר מכן לצד הרב יוסף גרשון עד פטירתו בתרצ"ח.
הרב יוסף גרשון הורביץ - החליף את דודו בתרס"ה בגלל זקנתו, כראש הישיבה וכרב השכונה.
היה איש המזרחי וממייסדי הסניף הראשון שלה בירושלים.
כיהן עד לפטירתו בשנת תשי"א.
הרב יצחק יעקב וכטפויגל - חתנו של הרב זרח ראובן ברוורמן.
כיהן כראש הישיבה במשך 37 שנים מפטירת חותנו ועד פטירתו, ומהן 13 שנים לצד הרב הורביץ.
הרב אליעזר ליפא ברוורמן (תרפ"ה-תשע"ב)
כיום בראשות הכולל עמד הרב רפאל רייכמן ובראשות הישיבה הקטנה עומדים הרב יעקב יהודה ברוורמן ואחיינו הרב משה ברוורמן, שמשמש אף מנהל רוחני של כל המוסד, והרב אריה גרליץ.
בטופולוגיה, הישר של סוֹרְגֵנְפְרֵיי הוא מרחב טופולוגי שמוגדר על קבוצת הממשיים , כך שקבוצה פתוחה במרחב היא איחוד של קטעים חצי-פתוחים בממשיים, מהצורה .
המרחב קרוי על שמו של רוברט סורגנפריי ומסומן לעיתים כ-.
פורמלית, טופולוגיית הישר של סורגנפריי מוגדרת באמצעות הבסיס , והיא מכונה גם לעיתים טופולוגיית הגבול התחתון.
טופולוגיה זו מכילה ממש את הטופולוגיה הסטנדרטית על הממשיים.
כלומר, כל קבוצה פתוחה לפי המטריקה הסטנדרטית, פתוחה גם לפי הישר של סורגנפריי, ויש קבוצות נוספות שאינן פתוחות בישר הסטנדרטי, כמו כל קטע חצי פתוח .
ההתכנסות בטופולוגיה זו שונה מההתכנסות בממשיים.
כך למשל, בעוד שהסדרה מתכנסת לאפס, הסדרה לא מתכנסת לאפס.
כל קטע מהצורה או מהצורה הוא קבוצה סגורה ופתוחה.
לכן, לטופולוגיה זו ממד אפס.
המרחב הוא בלתי קשיר לחלוטין.
המרחב מקיים את אקסיומת המנייה הראשונה, אך איננו מקיים את אקסיומת המנייה השנייה.
כמסקנה מהתכונה האחרונה, המרחב הוא מרחב פרשה-אוריסון, כלומר מרחב בו הסגור הסדרתי מתלכד עם הסגור הרגיל.
המרחב ספרבילי, למשל הרציונליים צפופים בו.
המרחב לא מטריזבילי, מפני שכל מרחב מטריזבילי וספרבילי גם מקיים את תכונת מנייה שנייה.
המרחב מקיים את אקסיומת ההפרדה .
המרחב הוא מרחב בר אשר אינו מקיים את משפט הקטגוריה של בר.
על ידי הכפלת מרחב זה בעצמו, ניתן לקבל מרחב מכפלה, ששומר על חלק מהתכונות של המרחב המקורי, אך חלקן גם אובדות או נחלשות.
בפרט, אם מכפילים פעמיים, מקבלים את המישור של סורגנפריי.
המרחב שמתקבל הוא ספרבילי (כמכפלת שני מרחבים ספרביליים), ומהווה דוגמה למרחב בו ספרביליות לא עוברת בירושה לתתי מרחבים: האלכסון הוא תת-מרחב לא ספרבילי.
מכאן שספרביליות אינה תכונה תורשתית.
מרחב המכפלה הוא רגולרי, אבל לא נורמלי.
זוהי דוגמה לכך שמכפלה סופית של מרחבים נורמליים אינה בהכרח נורמלית (למרות שמכפלה סופית של מרחבים רגולריים היא רגולרית).
מכאן נוכל לספק הסבר חלופי להסבר שניתן לעיל באשר לכך ש- איננו מרחב מטרי: אילו היה מרחב מטרי, אז גם היה מטרי ולכן נורמלי, בסתירה.
הישוב היה שבועון מדיני-ספרותי, כהגדרתו, שראה אור בשנים תרפ"ה–תרפ"ז (מספטמבר 1924 עד אפריל 1927) בתל אביב.
המו"ל והעורך האחראי של שבועון "הישוב" היה יששכר-דב בר-דרורא, שגם הִרבה לכתוב בו בשמות-עט שונים, ובהם X ו-ב.ד.
בערב ראש השנה תרפ"ה פרסם השבועון את מצעו הראשוני בדואר היום.
שבועון "הישוב" נוסד סמוך להתארגנותה של "הפדרציה הציונית הכללית", שביקשה ללכד את הציבור שמחוץ למסגרת ההסתדרות הכללית של העובדים בארץ ישראל.
בפתח הגיליון הראשון של "הישוב" הוצהר כי .
אבל בגיליון האחרון של השנה הראשונה (כ"ח באלול תרפ"ה) סיכם העורך ש"הישוב", אף שאינו שייך לארגון או מפלגה, יש בו
שבועון "הישוב" היווה שופר לעניינו של "המחנה האזרחי".
חלק מן הכותבים, ובראשם העורך בר-דרורא, נמנו עם פעילי פדרציית הציונים הכלליים, והיו בכותבים מי שישמשו מאוחר יותר כראשי מפלגת "ההתאחדות האזרחית-לאומית" שנוסדה ב-1927, ובהם דוד איזמוז'יק, עובד בן עמ"י, זלמן דוד ליבונטין, משה סמילנסקי, זלמן אפשטיין, סעדיה שושני ויהושע סופרסקי.
השבועון העניק במה לאנשי הסתדרות בני בנימין, שבר-דרורא כיהן באותה התקופה כמנהל הבנק שלה.
תרמו מפרי עטם גם אנשי המושבות צבי נחמיה בוטקובסקי מחדרה ומשה איכילוב מפתח תקווה ואף אנשי התנועה הרוויזיוניסטית, ובהם ירוחם פיליפ קורנגרין, צבי אליהו כהן, וולפגנג פון וייזל ובצלאל אליצדק (קלוזנר).
השבועון היה מקורב לחוגי סופריו וקוראיו של "דואר היום", שבו הועסק בר-דרורא (בשמו – דרורי) כעורך האחראי.
זיקתם של "הישוב" ושל בר-דרורא ל"דואר היום" באה לביטוי, בין היתר, בהגדרתו כ"שבועון מדיני-ספרותי" בדומה לכותר המשנה של "דואר היום" – "עיתון יומי מדיני ספרותי ומסחרי", וכן באימוץ כמה מחידושי הלשון של איתמר בן-אב"י, כגון "ירכתונים" (פיליטונים), שלא נקלטו במקומות אחרים.
מערכת "הישוב" פעלה גם כהוצאת ספרים.
במסגרתה ראו אור ספרו של י.
דיזנגוף חייו ופעולותיו" (תרפ"ז, 1926) וכן "ביוגרפיה של סיר הרברט סמואל" מאת י.
פרקי ספרו של אהרון אהרונסון, "עכו", לוקטו מעזבונו ופורסמו לראשונה ב"הישוב" ואחרי כן נדפסו כספר.
השבועון קיים את הבטחתו לפעול בשדה הספרות.
פורסמו בו שיריו של י.צ.
רמון ולקטים משירי היינה בתרגום ש.
כמו כן הופיעו בו מדור "הערות בלשניות" של י.
גרזובסקי וכן סקירות ספרים מידי אברהם כהנא.
ב"הישוב" ראו אור – בהמשכים – המחזות "המשיח האילם" מאת דוד פינסקי (בתרגום ק.י.
סילמן וכן פרקים מזכרונותיו של זלמן דוד ליבונטין – "לארץ אבותינו".
הישות הציונית , המשטר הציוני (בפרסית: رژیم صهیونیستی, רז'ים-י סהיוניסתי), או בקיצור הציונים, הוא כינוי גנאי אנטי-ציוני שניתן על ידי חלק מהערבים והמוסלמים למדינת ישראל, בין היתר על מנת לעשות לה דה לגיטימציה.
הכינוי מתואר כאמצעי לביטוי עוינות כלפי ישראל תוך התעלמות מקיומה ודרך לביטוי דה-לגיטימציה ולשלילת זכותה להתקיים.
מתאו גרי טוען כי פעמים רבות פועלת התקשורת במדינות המוסלמיות להציג את הציונות כחלק ממזימה יהודית עולמית להשתלטות על העולם כולו, תוך שילוב תכנים התומכים ברעיון הפרוטוקולים של זקני ציון.
כך שהמנהיגים משתמשים במונח ציונות "ככלי פוליטי" על מנת להציג את ישראל כ"מדינה לא-לגיטימית", דבר המחזק את האנטי-ישראליות ואת תפיסת ישראל כאיום אפל.
לפי אריק סאנדקוויסט מתאר הכינוי את "המבט הערבי, שחוזר בדוקטרינת הליבה של אש"ף: שישראל הציונית אינה מדינה כלל, אלא סרח קולוניאליסטי עודף ובלתי חוקי".
אדוארד סעיד טוען בספרו "After the Last Sky: Palestinian Lives" כי אחד מהגורמים המבדילים בין הערבים הישראלים לפלסטינים הוא שהערבים הישראלים מתייחסים לישראל כ"מדינה ישראלית, במקום 'כישות הציונית'".
לפיה גישה זו אינו נאבק ה"פת"ח נגד היהודים כקהילה אתנית ודתית, אלא נאבק נגד ישראל כביטוי קולוניאלי המבוסס על מערכת תיאוקרטית, גזענית", השואפת להתפשט כ"'ציונות עולמית' וקולוניאליסטית." וירג'יניה ק.
טילי טוענת כי המונח שולל את המדינה היהודית, אך לא את הנוכחות היהודית.
לפני 1967 היה "הישות הציונית" המונח הסטנדרטי בהתייחס לישראל על ידי הערבים והתקשורת הערבית, והיה פופולרי במיוחד בשידורים הרשמיים של מצרים, סוריה, וירדן בשנות ה-60 וה-70 של המאה ה-20. השימוש במונח זה נמשך מאז בעיתונים המצריים, העיתונות שבשליטת המדינה בסוריה, "אל-מנאר" בלבנון, ובתקשורת הירדנית.
באיראן נעשה שימוש בלעדי במונח "המשטר הציוני" (رژیم صهیونیستی "רז'ים-י סהיוניסטי") לתיאור ישראל לאחר 1979.
הביטוי "הישות הציונית" נמצא בשימוש חלק ממדינות ערב ופוליטיקאים ואינטלקטואלים בעולם הערבי, כמו במסמכים רשמיים בינלאומיים והפך ל"מונח הפוליטי הערבי המסורתי לישראל".
באו"ם נעשה שימוש קבוע במונח, בין השאר על ידי מדינות כמו לוב, סוריה, עיראק, תימן והארגון לשיתוף פעולה אסלאמי.
כמו כן הוא משמש את איראן וקבוצות כגון חזבאללה, גדודי אל-קודס, חמאס, הרשות הפלסטינית, והארגון לשחרור פלסטין.
באחרון הפך השימוש במונח ל"פחות בולט" לקראת סוף שנת 1980, לאחר הסכמי קמפ דייוויד והכרת אש"ף בישראל, אך מאז הפך לנפוץ שוב.
במתמטיקה, הישר הממשי המורחב הוא המרחב הטופולוגי (כאשר הם איברים פורמליים) המסומן על ידי או , עם הטופולוגיה הנוצרת על ידי הבסיס לקבוצות הפתוחות .
אחת המוטיבציות להגדרת מרחב זה, היא האפשרות להכליל באופן פורמלי את מושג הגבול האינסופי.
כך למשל ניתן להתבונן בפונקציה כפונקציה מהצורה , ואז הסימון המקובל מקבל משמעות טופולוגית מוגדרת.
מוטיבציה ברוח דומה היא בתורת המידה, שם נהוג להשתמש באינטגרל לבג כאופרטור מהצורה , ובכך לכלול בתחום ההגדרה של אופרטור האינטגרל גם פונקציות שהאינטגרל שלהן אינסופי.
ניתן להראות כי הישר הממשי המוכלל הוא קומפקטי.
יתרה מזאת, הוא הומאומורפי לכל קטע ממשי סגור לא טריוויאלי.
הישראלים, מוכרים גם כביגי ושורטי ובהמשך ביגי ושורט, היה צמד מוזיקלי ישראלי.
ב-2004 הקימו גילי "ביגי" מסמי ואמיתי "שורטי" צברי את ההרכב.
באותה שנה, הוציאו את שיר הפריצה שלהם, "תזיזי ת'ישבן".
מאוחר יותר הכריזו חברי ההרכב כי השקיעו את כל הונם בו.
השיר, ששילב את ז'אנרי ההיפ הופ והפופ, הפך ללהיט, זכה ברינגטון פלטינה כפולה ואף גרר שיר תגובה מהזמרת רוני דואני בשם "תזיז את הישבן", אשר מחה על היחס של השיר לנשים.
השיר "ריקוד השורטי ביגי" מתוך האלבום זכה להצלחה גם הוא, כאשר זכה בתואר רינגטון פלטינה.
להיט נוסף המזוהה עם ההרכב הוא "המורה", שאף הופק עבורו וידאו קליפ.
בהמשך שנת 2004, הוציא ההרכב את אלבומו היחיד, "תזיזי ת'ישבן", תחת חסותו של הלייבל "בן-צור הפקות".
האלבום זכה להצלחה רבה, אך ההרכב התפרק תוך שנה.
ב-2005 שודרה בערוץ 2 התוכנית "פעם בחיים", בה השתתף ההרכב.
ב-2008, חתם מסמי בחברת התקליטים הד ארצי, על מנת להקים את ההרכב מחדש, והחליף את צברי בטל "שורט" שרון (טל שרעבי), אך הקמת ההרכב מחדש לא הצליחה והצמד המחודש הוציא סינגל אחד בלבד, בשם "עד אור הבוקר".
הישיבה הגדולה עפולה או ישיבת נחלת אברהם היא ישיבה גדולה המשתייכת לזרם החרדי ליטאי.
הישיבה שוכנת בשכונת עפולה עילית, בעיר עפולה.
הישיבה מונה נכון ל-2025, כ-300 תלמידים ומאות בוגרים.
הישיבה הוקמה בשנת 2011 (קיץ תשע"א) על ידי הרב רפאל מנחם בלום ובעצתו של הרב אהרן יהודה לייב שטיינמן, לצורך הקמת קהילה חרדית בעיר עפולה.
רבים מרבני הישיבה הם בוגרי ישיבת נחלת הלויים ובתחילת שנותיה הישיבה אף נקראה 'נחלת עפולה' (במלעיל), בהמשך שונה שמה ל"הישיבה הגדולה עפולה" והיא מתנהלת בצורה עצמאית.
גרעין התלמידים הראשון מנה 20 בחורים, ממגוון ישיבות ברחבי הארץ והשתכנה בעזרת נשים של בית הכנסת "נצח ישראל".
כעבור שנה הישיבה רכשה מבנה בסמוך לאזור התעשייה בעפולה עילית.
בתחילת שנת ה'תשע"ה (2014) נכנסה הישיבה לבית מדרש חדש, ובתחילת שנת ה'תשע"ט (2018) נחנכה פנימייה חדשה.
בכסלו תשפ"ג (2022) נערך מעמד הנחת אבן הפינה לבנין חדש של הישיבה, והוכרז על שמה החדש "ישיבת נחלת אברהם".
לקראת תחילת זמן קיץ הישיבה הודיעה על מעמד חנוכת הבית וכניסה לבנין החדש שיתקיים אי"ה לקראת חג השבועות.
ראשי הישיבה הם הרב רפאל מנחם בלום והרב אליהו מרדכי לנג, המשגיחים הם הרב בנימין ברויאר והרב יהודה בלום.
ובנשיאותו של הרב אברהם אליהו וינקלר מראשי ישיבת נחלת הלויים.
דרך הלימוד בישיבה מבוססת על דרכו הלימודית והמוסרית של הרב שלמה וולבה, ובהכוונת תלמידו רבי אברהם אליהו וינקלר.
בניגוד לרוב הישיבות, גם התלמידים המבוגרים, כולל ועד רביעי, שומעים שיעור יומי מהר"מים.
בבניין הישיבה קיים אוצר ספרים גדול הכולל אלפי ספרים חלקם נדירים.
כשנה לאחר קום הישיבה החלה הגירה גדולה של זוגות צעירים חרדים מחסידות ויז'ניץ לשכונת עפולה עילית, ובהמשך החלו להגיע למקום גם משפחות מהמגזר החרדי ליטאי.
נכון לשנת 2020 מתגוררות כ-300 משפחות חרדיות בשכונת עפולה עילית.
רבני הישיבה גרים בשכונת גבעת המורה, המונה כ-450 משפחות, ומאופיינת בתושבים מהזרם הליטאי.
כמו כן הוקמו באזור כוללים, שחלקם יועד גם לבוגרי הישיבה.
הישיבה מהווה גרעין משמעותי להתיישבות חרדית באזור.
בין מטרותיה של הישיבה, הפצת יהדות בעיר עפולה על ידי הקמת ישיבה גדולה וישיבה קטנה, כולל לאברכים.
הזמרת האמריקאית מדונה, לאורך כל הקריירה שלה, המשתרעת על פני ארבעה עשורים, השיגה סדרה מרשימה של הישגים סטטיסטיים, שקבעה ושברה מספר שיאי עולם עם השתתפותה בפעילות יזמית, במשחק והופעתה בסצנה המוזיקלית עם קליפים, סינגלים, אלבומים וסיבובי הופעות.
הופעתה הראשונה בספר השיאים של גינס הייתה בשנת 1986 עם אלבום האולפן השלישי שלה, True Blue שהוכתר כאלבום הסולו הנשי הנמכר ביותר בהיסטוריה.
מאז, היא זכתה בקרדיט על שיאים רבים, כ-20 לפחות נכון לפברואר 2012 כולל השיא של הזמרת שמכרה הכי הרבה אלבומים ושירים בהיסטוריה.
ההצלחה המסחרית של מדונה נותחה מנקודת מבט שונה בעולם האקדמיה או על ידי משווקים, באמצעות אסטרטגיות השיווק שלה, מחלוקות והמצאות חדשות.
שיאים והישגים ברמה הבין לאומית
מקרא צבעים שיאים שנשברו על ידי אמן אחר שיאים שאליהם הגיעו גם אמנים אחרים
שיא/הישגהסבר/הערותהאמנית הנשית המצליחה ביותר בהיסטוריהבשנת 2000 ספר השיאים של גינס הכתיר את מדונה כאמנית הנשית המצליחה ביותר בהיסטוריה.האמנית הנשית שמכרה הכי הרבה אלבומים ושיריםספר שיאי גינס הכתיר את מדונה כזמרת שמכרה הכי הרבה אלבומים ושירים בהיסטוריה בשנת 2012 עם מכירות של כ-300 מיליון אלבומים ושירים.
שיא זה נשבר על ידי מייקל ג'קסון וג'נט ג'קסון כאשר הקליפ לשיר שלהם "Scream" עלה 7 מיליון דולר.
היא שברה את השיא של עצמה שוב עם סיבוב ההופעות "Sticky & Sweet Tour" אשר גרף 408 מיליון דולר.
אם כי שיא זה נשבר על ידי ביונסה בסיבוב ההופעות Renaissance World Tour.אמן הסולו שגרף הכי הרבה רווחים בסיבוב הופעותבהמשך לשיא הקודם היא גם שברה את השיא של סיבוב ההופעות הכי מרוויח לאמן סולו אך שיא זה נשבר על ידי רוג'ר ווטרס עם סיבוב ההופעות שלו The Wall Live.
בנוסף באותה תקופה זהו היה סיבוב ההופעות השני הכי מצליח אי פעם בהיסטוריה.סיבוב ההופעות השני שהרוויח הכי הרבה פר מופע.Confessions Tour היה לסיבוב ההופעות הנשי שהרוויח הכי הרבה פר מופע על פי שיאי גינס כאשר הרוויח 3.2 מיליון דולר פר מופע.
אם כי השיא נשבר על ידי ברונו מארס ב-2014.הנושא המצויץ ביותר בטוויטר בזמן הקצר ביותרבתוך דקה הופעת הסופרבול שלה קיבלה 10,250 ציוצים.הסרט הדוקומנטרי המצליח ביותרהסרט הדוקומנטרי שלה Madonna: Truth or Dare היה לסרט הדוקומנטרי המצליח ביותר בבתי הקולנוע כאשר גרף 29 מיליון דולר.
ובכך שברה את השיא של פול מקרטני עם 3 מיליון צופים.
הישגים נוספים במצעד בילבורד הוט 100
בשנת 2000 מדונה הגיעה למקום הראשון במצעד ובכך הפכה לאמנית השנייה שהצליחה להגיע למקום הראשון במצעד בשלושת העשורים האחרונים.
בנוסף היא הצליחה להכניס שישה שירים למקום הראשון במצעד במהלך שנות ה-80 מה שהפך אותה לאמנית שהצליחה להכניס הכי הרבה שירים למקום הראשון בעשור זה ובכללי.
ב-2012 היא הפכה לאישה השנייה שהצליחה להכניס הכי הרבה שירים למצעד שהיא מאחוריי ארית'ה פרנקלין.
בשנת 1991 השיר "Rescue Me" הצליח להיכנס בשבוע הראשון ליציאתו למקום ה-15 במצעד ובכך הפכה לאישה שהצליחה להכניס שיר למיקום הגבוה ביותר בשבוע הראשון ליציאתו והייתה לבין 4 האמנים היחידים שהצליחו להכניס שיר לעשרים העליונים בשבוע הראשון ליציאתו.
בנוסף מדונה היא האמנית השלישית שהצליחה להכניס שיר למקום הראשון בגיל הכי מבוגר כאשר הייתה בת 42 שהכניסה את השיר האחרון שלה למקום הראשון במצעד.
בנוסף היא האמנית עם הכי הרבה שירים שהגיעו לעשירייה הפותחת במצעד.
+ רשימת השירים של מדונה שהגיעו לעשירייה הפותחת בבילבורד הוט 100 1984: "Borderline" #10
למדונה יש 50 שירים שהגיעו לראש המצעד יותר מכל אמן אחר בהיסטוריה.
בנוסף היא האמן היחיד שהצליח להכניס שירים לראש המצעד במשך חמישה עשורים.
על פי בילבורד תשעה משיריה הגיעו למקום הראשון במצעד בשנות ה-80, 13 משיריה הגיעו לראש המצעד בשנות ה-90 ובשנות ה-2000 26 שירים.
בנוסף בילבורד הכתירו אותה כהאמן שהצליח להכניס הכי הרבה שירים למקום הראשון בזמן הקצר ביותר.
בנוסף היא האמן שהצליח להכניס הכי הרבה שירים למקום הראשון במצעד מאלבום אחד כאשר הכניסה 7 שירים למקום הראשון מהאלבום "American Life" ובנוסף היא גם האמן היחיד שהצליח להכניס 7 שירים ברצף למקום הראשון במצעד פעמיים.
בשנת 2012 היא שברה שיא נוסף כאשר תוך שבוע אחד השיר "Give Me All Your Luvin'" קפץ לעשירייה הפותחת במצעד ובכך הפך לשיר שעשה את הקפיצה המהירה ביותר לעשירייה הראשונה במצעד.
בסוף העשור הראשון של המאה ה-21 השירים "Hung Up" ו-"Music" הוכתרו כשני השירים המצליחים ביותר במצעד באותו עשור.
בנוסף השיר "Music" היה גם לשיר ששהה הכי שבועות במקום הראשון במצעד בשנות ה-2000.
+ השירים של מדונה שהגיעו למקום הראשון במצעד 1983: "Holiday"/"Lucky Star" (5 שבועות)
הישגים נוספים של מדונה במצעד בילבורד 200
נכון להיום מדונה היא האמנית השנייה עם הכי הרבה אלבומים שהגיעו למקום הראשון במצעד כשהיא מאחוריי ברברה סטרייסנד.
בנוסף היא גם החזיקה בשיא של האמן עם הכי הרבה אלבומים ברצף שנכנסו למקום הראשון במצעד, אולם שיא זה נשבר על ידי ביונסה ב-2016. בשנת 1984 היא הצליחה למכור 5 מיליון עותקים עם האלבום "Like a Virgin" ובכך הפכה לאמנית הראשונה בהיסטוריה שמכרה 5 מיליון אלבומים בשנה אחת.
בנוסף היא האמנית עם הכי הרבה אלבומים שהגיעו למקום השני במצעד כשהיא בתיקו עם הביטלס והשנייה לפרנק סינטרה.
נכון להיום למדונה יש 3 אלבומים שנמצאים ברשימת האלבומים הנמכרים ביותר בארצות הברית ובכך היא האמנית הנשית עם הכי הרבה אלבומים ברשימה כשהיא בתיקו עם שאניה טוויין ו-וויטני יוסטון (כולל אלבום הפסקול לסרט שומר הראש).
בנוסף יש לה שני אלבומים שהגיעו למעמד יהלום במדינה.
נכון ל-2015 היא האמן ה-8 עם הכי הרבה אלבומים שהגיעו למקום הראשון במצעד.
אם כי שיא זה נשבר על ידי הרולינג סטונז ב-1995.המופע עם הכי הרבה קהל באצטדיון אדלייד אובלהיא שברה שיא זה ב-1993 כאשר הופיעה מול 40 אלף איש אך שיא זה נשבר על ידי AC/DC ב-2012.
הישגים נוספים של מדונה במצעד השירים האוסטרלי
בשנת 1986 היא שברה שיא כאשר הצליחה להכניס תשעה שירים ברציפות לעשירייה הפותחת במצעד ובכך הפכה לאמן שהצליח להכניס הכי הרבה שירים ברציפות לעשירייה העליונה במצעד.
בנוסף היא האמנית הנשית עם הכי הרבה שירים שהגיעו למקום הראשון במצעד לצד קיילי מינוג.
+ שירים של מדונה שהגיעו למקום הראשון במצעד האוסטרלי 1984: "Like a Virgin"
הישגים נוספים של מדונה במצעד האלבומים האוסטרלי
מדונה מחזיקה בשיא של האמן עם הכי הרבה אלבומים שהגיעו למקום הראשון במצעד כשהיא בתיקו עם U2. בנוסף היא האמן שהצליח להכניס הכי הרבה אלבומים למקום הראשון בשבוע הבכורה שלהם.
+ רשימת האלבומים של מדונה שהגיעו למקום הראשון במדינה 1986: True Blue
ובכך היא שברה את השיא של AC\DC מ-2009.
הישגים נוספים של מדונה במצעד השירים הקנדי
נכון להיום יש לה 25 שירים שהגיעו למקום הראשון בקנדה יותר מכל אמן אחר בארבעת העשורים האחרונים.
בנוסף יש לה 68 שירים שהגיעו ל-40 העליונים במצעד, 59 שירים שהגיעו לעשרים העליונים במצעד, 51 שירים שהגיעו לעשירייה הפותחת במצעד ו-39 שירים שהגיעו לחמישייה הפותחת במצעד.
במצעד להיטי הרדיו העכשוויים הקנדי מדונה שברה גם כן שיא כאשר השיר "4 Minutes" נכנס למקום הראשון במצעד זה בשבוע הבכורה שלו ובכך מדונה הייתה לאמן הראשון בעידן נילסן לעשות זאת.
במצעד סוף השנה של שנת 2000 מדונה תפסה את שני המקומות הראשונים ובכך זו הייתה הפעם הראשונה בהיסטוריה שאמן הצליח לעשות זאת במדינה.
+ רשימת השירים של מדונה שנכנסו למקום הראשון 1984: "Like a Virgin"
הישגים נוספים של מדונה במצעד האלבומים הקנדי
נכון להיום למדונה יש שני אלבומים שהגיעו למעמד יהלום במדינה מה שהופך אותה לבין האומנים הבודדים שהגיעו להישג זה.
21 מאלבומיה הצליחו להגיע לחמישייה הפותחת במצעד האלבומים הקנדי.
+ אלבומים של מדונה שהגיעו למקום הראשון במדינה 1986: True Blue
הישגים נוספים של מדונה במצעד השירים הצרפתי
מדונה הצליחה להכניס שיר למקום הראשון במדינה במשך שלושה עשורים שונים.
בנוסף יש לה 22 שירים שהגיעו לעשירייה הפותחת במצעד ו-49 שירים שהגיעו ל-40 העליונים ב-4 עשורים שונים.
+ שירים של מדונה שהגיעו למקום הראשון במצעד הצרפתי 1987: "La Isla Bonita"
הישגים נוספים של מדונה במצעד האלבומים הצרפתי
שמונה מאלבומיה של מדונה הגיעו למקום הראשון במדינה.
בנוסף שלושה מאלבומיה הגיעו למעמד יהלום במדינה: "True Blue" ו-"The Immaculate Collection" עם מכירות של מיליון עותקים ו-"Confessions on a Dancefloor" עם מכירות של 750 אלף עותקים.
בנוסף עשרה מאלבומיה הגיעו למקום השני במדינה וכל אלבומיה עד היום נכנסו לעשירייה הפותחת במדינה.
השיא\ההישגהערותהאמן המצליח ביותר בהיסטוריית מצעד הסינגלים הגרמניקיבלה תואר זה בשנת 2017.האמן המערבי עם הכי הרבה אלבומים שהגיעו למקום הראשוןבנוסף היא גם האישה עם הכי הרבה אלבומים שהגיעו למקום הראשון במצעד האלבומים של המדינה.
הישגים נוספים של מדונה במצעד הגרמני
למדונה יש 48 שירים שהגיעו למקום הראשון ב-40 העליונים במצעד השירים הגרמני, 37 מתוכם נכנסו לעשרים העליונים, 25 מתוכם נכנסו לעשירייה העליונה, 19 מהם לחמישייה הפותחת ו-4 מהם למקום הראשון.
+ שירים של מדונה שהגיעו למקום הראשון במצעד השירים הגרמני 1987: "La Isla Bonita"
הישגים נוספים של מדונה במצעד האלבומים הגרמני
מדונה הצליחה להכניס אלבום למקום הראשון במצעד במשך ארבעה עשורים רצופים.
בנוסף אלבומה "Ray of Light" נמצא ברשימת האלבומים הנמכרים ביותר במדינה.
+ אלבומים של מדונה שהגיעו למקום הראשון במצעד האלבומים הגרמני 1984: Like a Virgin
השיא\ההישגהערותהאלבום הנמכר ביותר במדינה על ידי אמן מערבישברה שיא זה עם האלבום True Blue שמכר מיליון וחצי עותקים במדינה.
בנוסף היא ממוקמת במקום השני ברשימה הכוללת.ההופעה עם הכי הרבה קהל בעיר טורינוהופיעה מול 65 אלף איש.
הישגים נוספים של מדונה במצעד השירים האיטלקי
נכון ל-22 ביולי 2021 למדונה יש 25 שירים שהגיעו למקום הראשון במצעד אשר מתפרשים על פניי שלושה עשורים ברצף.
בנוסף יש לה 68 שירים שהגיעו ל-40 העליונים, מתוכם 65 בעשרים העליונים, 56 בעשירייה העליונה ו-45 שירים בחמישייה הפותחת.
+ שירים של מדונה שהגיעו למקום הראשון באיטליה 1985: "Into the Groove"
הישגים נוספים של מדונה במצעד האלבומים האיטלקי
15 מאלבומיה הגיעו למקום הראשון במצעד ו-8 נוספים הגיעו למקום השני.
כל השאר נכנסו לחמישייה הפותחת למעט שניים.
ההישג\השיאהערותהאמן שזכה בהכי הרבה פרסי "אמן השנה" בטקס פרסי "Japan Gold"מדונה היא האמן שזכה בהכי הרבה פרסי "אמן השנה" בטקס כשהיא עוקפת גם אומנים יפניים.
בנוסף היא גם הייתה לאמן הראשון (נשים וגברים) שהגיע להישג זה מזה 20 שנה לאחר שהקודם שעשה זאת היה ברוס ספרינגסטיןהאישה הכי מבוגרת להיכנס למצעד האלבומים היפניהיא הגיעה לשיא זה ב-2010 כאשר הייתה בת 51 ובכך הפכה לאישה המבוגרת ביותר להכניס אלבום לעשירייה הפותחת.
בשנת 2015 כשהייתה בת 56 היא שוב עשתה זאת ובכך שברה את השיא של עצמה.האלבום הנמכר ביתר על ידי אמנית בין לאומית בשנות ה-80שברה שיא זה עם האלבום "Like a Virgin".
הישגים נוספים של מדונה ביפן
שניים מאלבומיה נכנסו לרשימת האלבומים הנמכרים ביותר בשנות ה-80 ובכך הפכה לאמן המערבי היחיד לעשות זאת.
+ אלבומים של מדונה שהגיעו למקום הראשון ביפן 1989: Like a Prayer
הישגים של מדונה במצעד הספרדי
במהלך הקריירה שלה מדונה הצליחה להכניס 21 משיריה לראש המצעד הספרדי.
בנוסף הצליחה להכניס עוד 5 שירים למקום השני.
+ שירים של מדונה שהגיעו למקום הראשון בספרד 1985: "Into the Groove"
הישגים של מדונה במצעד האלבומים הספרדי
יש לה 20 אלבומים שהגיעו לחמישייה הפותחת בספרד, 10 מתוכם הגיעו למקום הראשון במשך ארבעה עשורים רצופים ובאופן כללי כל אלבום שלה הגיע לעשרים העליונים במדינה.
+ אלבומים של מדונה שהגיעו למקום הראשון בספרד 1984: Like a Virgin
אם כי שיא זה נשבר מאוחר יותר על ידי U2 שהופיעו מול 88 אלף איש.מכירת הכרטיסים המהירה ביותר במרכז התערוכות ארלז קורטהיא שברה שיא זה ב-2001 כאשר מכרה 97 אלף כרטיסים ב-6 שעות בלבד.
הישגים נוספים של מדונה במצעד השירים הבריטי
למדונה יש 13 שירים שהגיעו למקום הראשון במצעד, יותר מכל אישה בהיסטוריה כאשר היא עשתה סוף במשך שלושה עשורים רצופים.
ב-1985 מדונה הפכה לאישה הראשונה שהחזיקה בשני המקומות הראשונים במצעד בו זמנית.
בסוף 1985 היא שברה שיא נוסף כאשר הייתה לאמנית שהצליחה להכניס הכי הרבה שירים לעשירייה הפותחת באותה שנה כאשר היא הכניסה 8 שירים.
בשנת 1987 היא שברה את השיא של האמנית עם הכי הרבה שירים במקום הראשון ונכון ל-22 ביולי 2021 היא עדיין מחזיקה בשיא זה.
בנוסף מדונה הגיע להישג חסר תקדים כאשר בין השנים 1983 ל-1990 היא הצליחה להכניס 23 שירים ברצף למצעד הבריטי.
בנוסף מדונה היא האמנית היחידה בהיסטוריה שהצליחה להכניס שיר ואלבום למקום הראשון במקביל במשך 4 פעמים.
נכון ל-22 ביולי 2021 למדונה יש 71 שירים שהגיעו ל-40 העליונים בבריטניה יותר מכל אמן אחר בהיסטוריה, 60 מתוכם הגיעו לעשרים העליונים, 44 מתוכם לעשירייה הפותחת ו-11 מהם הגיעו למקום השני.
+ שירים של מדונה שהגיעו למקום הראשון בבריטניה 1985: "Into the Groove" (4 שבועות)
הישגים נוספים של מדונה במצעד האלבומים הבריטי
12 מאלבומיה של מדונה הגיעו למקום הראשון במדינה יותר מכל אמן סולו אחר.
בנוסף יש לה עוד 5 אלבומים שהגיעו למקום הראשון יותר מכל אישה אחרת בהיסטוריה.
ב-1986 אלבומה "True Blue" פתח במקום הראשון במדינה ובכך היא הפכה לאמן האמריקאי הראשון אי פעם שאלבום שלו פותח במקום הראשון במצעד.
ב-2012 היא הפכה לאישה הראשונה שהיה לה אלבום במקום הראשון במדינה במשך 4 עשורים שונים והיא וקיילי מינוג הן היחידות שיש להן אלבום ושיר במקום הראשון במדינה במשך 3 עשורים שונים.
בנוסף שניים מאלבומיה נמצאים ברשימת האלבומים שנמכרו הכי מהר אי פעם כאשר אלבומה "The Immaculate Collection" מכר 340 אלף עותקים כבר בשבוע הראשון ליציאתו ואלבומה "Confessions on a Dance Floor" מכר כבר 217,610 עותקים בשבוע הראשון ליציאתו ובכך היא למעשה האישה שמופיעה הכי הרבה פעמים ברשימה.
בנוסף יש לה שני אלבומים ברשימת האלבומים הנמכרים ביותר במדינה בשנות ה-80 והיא האמן היחיד ברשימה הזו עם שני אלבומים מלבד מייקל ג'קסון.
גם בעשור הראשון של המאה ה-21 היא נכנסה לרשימה זו פעמיים.
+ אלבומים של מדונה ששהו במקום הראשון במצעד 1984: Like a Virgin (שבוע)
השיא\ההישגהסבר\הערותהאמנית שהופיעה מול הכי הרבה קהלבשנת 2009 מדונה הופיעה בישראל מול קהל של קרוב ל-100 אלף איש (בשתי הופעות יום אחר יום) ובכך הפכה לאישה שהופיעה בארץ מול הכי הרבה קהל ובכך שברה את השיא של עצמה משנת 1999 כאשר הופיעה מול 80 אלף איש.
היא מדורגת במקום השני אחריי מייקל ג'קסון שהופיע בהופעתו בארץ ב-1999 מול קהל של 170 אלף איש (בשתי הופעות ברצף).האמנית שהופיעה מול הכי הרבה קהל בשנות ה-80שברה שיא זה עם הופעתה ב-1999 כאשר הופיעה מול 80 אלף איש.
במסגרת הישג זה היא גם שברה את השיא של האישה שהופיעה מול הכי הרבה קהל בהופעה בודדת
השיא\ההישגהסבר\הערותהאלבום הבין לאומי הנשי הכי נמכר בברזילהיא שברה שיא זה עם אלבומה "True Blue" אשר מכר במדינה 1.8 מיליון עותקים.
הישיבה הגדולה יסודות (קרויה גם: ישיבת משכן ידידיה) היא ישיבה גדולה חרדית-ספרדית, השוכנת במושב יסודות.
הישיבה נוסדה בא' אלול ה'תשס"ח (2008), בהוראתו של רבי אהרן יהודה ליב שטינמן, בקמפוס השוכן בכניסה למושב החרדי יסודות.
יוזם ומקים הישיבה היה הרב יהודה זיאת, ראש מוסדות שתילי זיתים וישיבת משכנות הרועים, ועמו בניו שמעון ואברהם.
לראשות הישיבה התמנה הרב ברוך צבי לב, וכבר בתחילת דרכה הישיבה הצליחה להפוך לאחת הישיבות היוקרתיות והמבוקשות בעולם הישיבות הספרדי.
בזמן קיץ בשנת ה'תשע"ה בשל חילוקי דעות בין הנהלת הישיבה לראש הישיבה, הודיע הרב לב כי הוא נאלץ לעזוב את הישיבה ולהקים ישיבה אחרת, ויחד עם שישים בחורים מהישיבה הקים את ישיבת יסודות התורה בבניין ישיבת הרמב"ם, בשכונת הדר יוסף שבתל אביב.
לאחר פיצול הישיבה מינה הרב יהודה זיאת כראש קיבוץ בישיבה את הרב שמעון שרייבר, והנהגת הישיבה התפצלה בין רבני הישיבה.
שיעור כללי שבועי נמסר על ידי הרב שרייבר והרב כהנים, ובהנהגת הישיבה מכריע בעיקר הרב ויזמן.
בנובמבר 2017 פורסם כי הישיבה עומדת להיסגר בשל סכסוכים פנימיים בין מנהלי ובעלי הישיבה.
כעבור פחות מיממה הודיע נשיא ומייסד הישיבה הרב יהודה זיאת כי הישיבה אינה עומדת להיסגר, וכי ההודעה שפורסמה אינה נכונה.
נכון לשנת 2023 לומדים בישיבה כ-400 תלמידים.
צביון הישיבה דומה לצביון הישיבות הליטאיות, והמשטר בישיבה נחשב לממוצע ביחס לכלל הישיבות.
הרב אברהם ויזמן - ראש הישיבה
הרב צבי רבינוביץ - משגיח
הרב שמעון שרייבר - ראש הישיבה
הזמר-יוצר, השחקן והדוגמן הקנדי ג'סטין ביבר, לאורך כל הקריירה שלו, המשתרעת על פני שלושה עשורים, השיג סדרה מרשימה של הישגים סטטיסטיים, שקבע ושבר מספר שיאי עולם עם השתתפותו בפעילות יזמית, במשחק והופעתה בסצנה המוזיקלית עם קליפים, סינגלים, אלבומים סיבובי הופעות ועוד.
הופעתו הראשונה בספר השיאים של גינס הייתה בשנת 2011 עם אלבום האולפן השלישי שלו, Under the Mistletoe שהוכתר כאלבום השלישי של ביבר אשר כובש את ראש מצעד בילבורד 200 לפני גיל 18. ביבר הפך לאמן הצעיר ביותר בהיסטוריית המצעד אשר שלושת אלבומיו הראשונים כובשים את מצעד זה.
מאז, הוא זכה בקרדיט על שיאים רבים, כ-33 לפחות נכון לנובמבר 2022 כולל השיא של האמן הנעקב ביותר בטוויטר, אינסטגרם ויוטיוב.
בין היתר ביבר נכלל ונחשב לאחד המוזיקאים הנמכרים ביותר בהיסטוריה הממוקם במקום ה-23 ברשימה זו אשר מכרו על פי נתונים רשמיים כ-75 מיליון תקליטים או יותר, ונחשב לצעיר ביותר בה.
ההצלחה המסחרית של ג'סטין ביבר נותחה מנקודת מבט שונה בעולם האקדמיה או על ידי משווקים, באמצעות אסטרטגיות השיווק שלו, מחלוקות והמצאות חדשות.
ביבר נחשב לאחד האמנים המרווחים ביותר בפלטפורמת הזרמת המדיה ספוטיפיי, עם 33 מיליון דולר רווח נקי.
+מפתח סימניםשיאים שנשברו על ידי ביברשיאים שנשברו על ידי ביבר ולאחר מכן על ידי אדם אחר
גינס שיאי עולם הוא קובץ של שיאים המתעדכן באופן תדיר.
ביבר קבע 34 שיאי גינס בסך הכל.
שיאים והישגים ברמה בין-לאומית נוספים
הסדרה עוקבת אחר חזרתו של ביבר לתעשיית המוזיקה לאחר הפסקה של שלוש שנים, ביבר משתף רבות את יוצרי הסדרה בחייו האישיים, על ההתמודדויות הנפשיות שלו, מצבו הבריאותי, נישואיו על היילי, והתקרבותו לנצרות.
אולם הזמר הקנדי דרייק הצליח לשבור את שיאו של ביבר עם 11 שירים בשל שיתופי הפעולה הרבים שדרייק משתתף.
(4 משיריו של דרייק הם שיתופי פעולה בהם ישתתף)האמן עם מספר השבועות הגבוה ביותר בצמרת המצעד השירי הסטרימינגג'סטין ביבר נהפך לאמן עם מספר הרב ביותר של שבועות בצמרת המצעד עם 35 שבועות בסך הכל.
כאשר הזמרת הברבדית ריהאנה נמצאת בראש הרשימה עם 30 שירים.האמן עם מספר הכניסות הגדול ביותר במצעד 40 שירי המיינסטריםג'סטין ביבר נהפך לאמן הסולו עם מספר הכניסות השירים הגבוה ביותר במצעד זה עם 41 שירים.
ובכך ביבר נהפך לאמן הצעיר ביותר עם 8 אלבומים אשר נכנסו למקום זה במצעד בילבורד 200.האמן היחיד שמצליח להכניס שיר ואלבום למקום הראשון במצעדי הבילבורדלאחר שחרור הסינגל "Peaches" מהאלבום Justice, הסינגל נכנס הישר אל המקום הראשון במצעד בילבורד הוט 100, כאשר במצעד האלבומים האמריקאי, בילבורד 200, האלבום שהה במקום הראשון.
ג'סטין ביבר ברשימות ימי השנה של מצעדים (כלל עלומי)
וברשימת האמנים הטובים ביותר שקרא בשנת 2022.
שיא/הישגהסבר/הערותהאמן המרוויח ביותרלפי אתר CelebrityNetWorth, אשר מסקר את השווי הרווחי של הסלבריטאים, ביבר נכלל כהבדרן המרוויח ביותר.האמן הבליין ביותרלפי אתר TMZ, ביבר חי את חייו בצורה הכי אקסקלוסיבית ומפוארת שיש.
הוא נוסע ברכב מרצדס-בנץ G-קלאס, ורוחב ביתו הוא יותר מ-8,600 מ"ר.
ג'סטין ביבר במגזין פורבס ברשימות המרוויחים ביותר
ביבר הופיע במספר רשימות שנערך במגזין פורבס לגבי הזמרים המרוויחים ביותר, במשך שני עשורים: 2000s, 2010s.
מסביב לאותם העשורים, הוא נכנס לרשימות המוזיקאים המרוויחים ביותר של פורבס, אולם אף פעם לא הצליח להיכנס לראש הרשימה באף שנה.
המחבר קליפורד תומפסון, הבחין כי במשך מרוץ החיים, ביבר נבחר להיות בעשירייה הראשונה של המרוויחים ביותר בתחום הבידור כבר כמה שנים, בזמן שהביוגרף אדם סקסטון סיכם ושיפר את טענתו של תומפסון.
למרות גילו הצעיר של ביבר, הוא הצליח להיכלל במספר שנים ברשימה שפורבס ערכה על המוזיקאים והאישים המורווחים ביותר במשך השנים.
ביבר למעשה, נכלל ודורג ברשימת "הגברים המרוויחים ביותר בתחום הבידור" על פי דבריהם של מגזין פורבס.
בשנים הללו, "כאשר המופעים של טיילור סוויפט, ואדל צומחים ודועכים במהירות, ביבר נשאר עדיין ברשימות במשך השנים.
הזמר מייקל ג'קסון הוא הזמר הסולו היחיד שהצליח להיכלל 7 פעמים ברשימות המוזיקאים המרוויחים ביותר של פורבס.
נכון לשנת 2022, ביבר הוא הראשון להיכלל במגזין הבידור פורבס עבור "הבן אדם הבריא ביותר".
הישיבה הקונסרבטיבית היא מכון חינוך מעורב קונסרבטיבי ללימוד טקסטים יהודיים מסורתיים בירושלים.
הישיבה נוסדה בשנת 1995, נמצאת בחסות בית המדרש לרבנים באמריקה, והיא חלק ממרכז פוקסברג ירושלים.
נכון לשנת 2023 ראשי הישיבה הם יואל לוי ויהושע קולפ.
הישיבה מציעה ליהודים מחוץ לעולם האורתודוקסי הזדמנות לרכוש את הלמידה היהודית המתקדמת וההתנסויות הקהילתיות הניתנות בהשתתפות בישיבה.
היא משתמשת בחיבור של שיטות מסורתיות וביקורתיות, המאפשרת לטקסטים ולמסורת היהודית להיתקל בשינוי חברתי ובמחקר מודרני.
תוכנית הלימודים מתמקדת בנושאים יהודיים קלאסיים כגון תלמוד, תנ"ך, מדרש, הלכה ופילוסופיה.
הלימוד מתנהל בשיטת הישיבה המסורתית (שיעור וחברותא) תוך פתיחות ללימוד מקצועות מודרניים.
התוכניות החינוכיות של הישיבה הקונסרבטיבית כוללות את התכנית החד שנתית, השתלמות, תוכנית הקיץ, מסלול חופשת החורף ומסלול קדם מכללת נתיב.
הרב ד"ר יהושע קולפ, ראש ישיבה ומייסד שותף
הרב יואל רוט ראש ישיבה לשעבר
"הישיבה התיכונית החרדית" הוא ספר עיון העוסק במוסד הישיבה התיכונית הקיים במגזר החרדי, תוך בחינה מקיפה ומעמיקה של ההיסטוריה והאידאולוגיה מתוכן נוצרה והאתגרים וההתנגדות מולם היא מתמודדת, במקביל להשוואה למוסד המקביל בחברה החרדית: ישיבה קטנה.
הספר יצא לאור על ידי הרב ד"ר בניהו טבילה בשנת 2023, בהוצאת רסלינג.
חברי הוועדה האקדמית של הספר הם: פרופסור רבקה פלדחי, פרופסור אליעזר גרינשטיין וד"ר יותם חותם.
החלק הראשון מנתח את ההתפתחות ההיסטורית של הישיבות החרדיות בכלל והישיבות התיכוניות החרדיות בפרט, לצד סקירה מקיפה של התיאוריות והאידאולוגיות העומדות בבסיסן.
החלק השני בוחן ומתאר בהרחבה את מאפייני הישיבה התיכונית החרדית במדינת ישראל ואת האתגרים וההתנגדות מולם היא מתמודדת, לצד השוואה מקיפה למוסד החרדי המקביל בישראל: ישיבה קטנה.
בד בבד, בוחן הספר את ההבדלים בין "חרדיות ליטאית" לעומת "חרדיות ספרדית" ואת יישומם ביחס לחינוך הישיבתי-תיכוני.
החלק השלישי סוקר ומנתח את היחס, בעבר ובהווה, למוסד הישיבה התיכונית בהגות החרדית.
הניתוח של ההתייחסויות הישירות והעקיפות לצד פילוסופיות החינוך העומדות בבסיסן, מראה כי לצד התנגדות נחרצת המוכרת יותר בשיח הציבורי (גם הפנים-חרדי) קיימים קולות משמעותיים התומכים במוסד.
יתר על כן, הניתוח מראה כי עיון בנימוקיהם של חלק מהמתנגדים בעבר מראה כי הסיבות להתנגדותם אינם קיימות עוד.
הישן יתחדש והחדש יתקדש הוא פתגם שטבע הרב אברהם יצחק הכהן קוק בראשית המאה ה־20, והוא מבטא את גישתו הדיאלקטית שלפיה יש לחדש את היסודות המסורתיים של היהדות ולהקדיש לחידושים שמביא העולם המודרני.
הביטוי "הישן יתחדש והחדש יתקדש" נטבע על ידי הראי"ה קוק באיגרת קס"ד, שנשלחה בכ"ו בתשרי תרס"ט (2 באוקטובר 1908) אל תלמידו והחלוץ משה זיידל.
האיגרת נכתבה בתגובה לשאלות שהעלה זיידל בנוגע ליחסי תורה ומדע, ולמעמדה של הציונות בהקשר זה.
הרב קוק שרטט באיגרתו חזון של יצירת "ספרות חדש–ישן", המשלבת בין אוצרות המסורת היהודית לבין רוח המחקר המדעי והתחייה הלאומית.
בתוך כך, ביקר את ה"ישן" – תרבות הגלות והיישוב הישן – וראה צורך בהתחדשותו הרוחנית והלאומית.
בד בבד, העניק לגיטימציה דתית ל"חדש" – ההשכלה, המדע והציונות – תוך שהוא מציגם כביטויים של כוחות אלוהיים שיש להקדישם ולקדשם.
גישתו הדיאלקטית של הרב קוק נועדה לגשר בין הקטבים, וליצור חיבור בין "ישראל הזקן" ל"ישראל הצעיר", שמהם, לדבריו, "תבוא ישועה ותצמח גאולה".
בניגוד לעמדת החת"ם סופר מן המאה ה–19, שפסל כל חידוש בגישתו הידועה "חדש אסור מן התורה", מציע הרב קוק עמדה מורכבת יותר: החידוש איננו פסול מעיקרו, אך עליו להתקדש ולהיטען במשמעות רוחנית, ואילו המסורת נדרשת לעבור תהליך של התחדשות כדי להישאר רלוונטית לדור החדש.
בכך מציג הרב קוק נתיב ביניים בין שמרנות סגורה למהפכנות רדיקלית.
האמרה העניקה את שמה לספר העיון "הישן יתחדש והחדש יתקדש: על זהות, תרבות ויהדות" (הקיבוץ המאוחד, 2005).
הזמר והמחנך האמריקאי ג'יי רפפורט חיבר את השיר לחדש את הישן (Renew the Old) המבוסס על סיסמתו של הרב קוק.
הישיקאווה מורונובו (ביפנית: 菱川 師宣, באנגלית: Hishikawa Moronobu) היה אמן יפני שנודע בזכות הפצת ז'אנר האוקיו-אה של הדפסי עץ וציורים בסוף המאה ה-17. הוא איחד סגנונות אמנות יפניים מפוזרים ויצר את הסגנון המגובש של האוקיו-אה.
מורונובו, יליד הודה, בקצהו הרחוק של מפרץ טוקיו, היה בנו של רקם מכובד של שטיחי קיר אותם ייצר לשימוש מקדשים ופטרונים עשירים.
עבודותיו הראשונות של מורונובו היו עיצובי רקמה.
לאחר שעבר לאדו בשנות ה-1660, למד ציור באסכולת טוסה ובאסכולת קאנו, שם רכש בסיס איתן בציור ובאמנות דקורטיבית אשר שירת אותו היטב כאשר פנה לאוקיו-אה.
האיור המוקדם ביותר הידוע של מורונובו שניתן לתארך היא היצירה שכותרתה "מאה משוררים לוחמים" משנת 1672. עד אמצע שנות ה-1670 מורונובו כבר הפך לאמן הדפסים אוקיו-אה החשוב ביותר, תפקיד בו החזיק עד מותו.
הוא יצר יותר מ-100 סדרות של איורים, כאשר כ-20 מהם היו בעלי אופי ארוטי.
מורונובו יצר את הצורה המפותחת באמת הראשונה של אוקיו-אה, וקבע את הסטנדרטים לדורות של אמנים שבאו אחריהם.
עבודותיו של מורונובו נמצאות באוספי מוזיאונים רבים ברחבי העולם.
הוא כולל סיפורים הרואיים פופולריים על סמוראים עם תיאורים פשוטים לכל יצירה.
יצירה מאת מורונבו בשם "אוהבים על המרפסת" מוצגת במוזיאון טיקוטין לאמנות יפנית בחיפה.
הישראליות היא סדרת ספרים מאוירים על נשים ישראליות שהטביעו חותם על המדינה, על החברה, על התרבות או על האמנות הישראלית.
הסדרה נוסדה בשנת 2017 בהוצאת צלטנר ולהיווסדה שותפות הסופרות אבירמה גולן ודורית גני שכתבו את מרבית הספרים בסדרה.
סופרת נוספת שכתבה ספר בסדרה היא לאה נאור.
כל ספר בסדרה אויר בידי מאייר או מאיירת ישראלית אחרת.
כל ספר בסדרת הישראליות עוסק בדמות נשית היסטורית ומביא לילדים את סיפורה משנות ילדותה ועד בגרותה.
הסדרה נולדה כגרסה מקומית לסדרת הספרים "קטנות גדולות" שגם היא יוצאת לאור בהוצאת "צלטנר".
בדומה לה, יש לכל הספרים מבנה קבוע הכולל 14 כפולות מאוירות וציטוט מפי הדמות אך בגרסה המקומית נוסף גם ציר זמן היסטורי והטקסטים ארוכים יותר.
בראיון עמה סיפרה גולן "לקח לי זמן להבין במה מדובר ולהצטרף, ועכשיו כשאני בפנים זה נראה לי אחד הדברים החשובים שעשיתי אי פעם".
חמישה מתוכם נכנסו למצעד הספרים של משרד החינוך.
הסדרה זכתה לביקורות אוהדות ברשת ובעיתונות.
בראיון עמן למקור ראשון סיפרו גני וגולן על תהליך הכתיבה ועל התחקיר המעמיק שקודם לו.
גולן התייחסה לכך שמדובר בביוגרפיה ספרותית "יש בה דגשים על סיפורים מסוימים, בעוד סיפורים אחרים נדחקים לשוליים.
הבחירה מה לכלול ומה להשמיט קשורה אצלי גם לשיקולים ספרותיים, וגם לאידאולוגיה" וגני סיפרה "אני מחפשת את הדברים הקטנים – שם החיבה של הדמות בילדותה, אנקדוטות קטנות שלא בהכרח ייכנסו לאנציקלופדיות".
דורית גני, שרה אהרנסון, 2017, איירה: מורן יוגב
דורת גני, גולדה מאיר, 2018, איירה: לי-אור עצמון פרואין.
מומלץ משרד החינוך לשנת תשע"ט.
אבירמה גולן, אנה טיכו, 2018, איירה: ענבל לייטנר
אבירמה גולן, שרה לוי-תנאי, 2018, איירה: ליהי יעקב
אבירמה גולן, ז'קלין כהנוב, 2019, איירה: רוני פחימה
דורית גני, הלנה כגן, 2019, איירה: ענבל אבן.
מומלץ משרד החינוך לשנת תשפ"ד.
אבירמה גולן, חנה סנש, 2019, אייר: אלון געש
אבירמה גולן, רחל, 2019, איירה: בינה כץ
דורית גני, מרים ילן שטקליס, 2019, איירה: עדן ספיבק.
מומלץ משרד הספרים לשנת תשפ"א
דורית גני, הנרייטה סאלד, 2019, איירה: אורן אקריש-ביטון.
מומלץ משרד החינוך לשנת תש"ף.
לאה נאור, עדה פישמן-מימון, 2023, איירה: תמר קנובל.
מומלץ משרד החינוך לשנת תשפ"ה'
אבירמה גולן, ויויאן סילבר, 2024, איירה: דפנה אוודיש גולן
דורית גני, לאה גולדברג, 2025, איירה: גאי ספרן לולאי
הישנות הוא ציור שמן מאת גוסטב קורבה משנת 1866. היצירה מתארת שתי נשים עירומות ישנות זו בזרועות זו, וידועה כאחת מהיצירות הבולטות של קורבה המבטאות את גישתו הריאליסטית והאנטי-אקדמית.
הציור הוזמן מראש בידי הדיפלומט הטורקי ח'ליל ביי עבור אוספו הפרטי בפריז, ולא הוצג לציבור במשך למעלה ממאה שנה.
בשנת 1953 נרכש הציור על ידי עיריית פריז, והוא מוצג במוזיאון הפטי פאלה.
היצירה צוירה לפי הזמנה פרטית של ח'ליל ביי, אספן אמנות טורקי שהתגורר בפריז ואסף עבודות מהמאות השמונה עשרה והתשע עשרה, רבות מהן בעלות תוכן ארוטי.
הציור מעולם לא נשלח לסלון ולא הוצג בפני הקהל הרחב.
בשנת 1872 דווח עליו במשטרת פריז לאחר שנחשף בתערוכה לא-רשמית, והוא הוסר מהתערוכה.
רק בשנת 1988 הותר להציגו באופן פומבי.
הציור היה חלק ממערך שלם של יצירות בעלות תכנים מיניים מובהקים, ביניהן גם מקור העולם, שצוירה אף היא עבור ח'ליל ביי.
האנציקלופדיה להיסטוריה ולתרבות לסבית והומואית מתארת את הישנות כ"ציור מפורסם".
ליצירה הייתה השפעה על האמנות של המאה ה-19, שכן לאחר הצגתה הפומבית, מספר אמנים בני התקופה הושפעו מהנושא של זוגות לסביות.
חזרתיות על נושא זה סייעה בהפחתת הטאבו ששרר סביב מערכות יחסים לסביות.
במרכז הציור נראות שתי נשים עירומות, ישנות בחיבוק אינטימי על מיטה מכוסה סדינים לבנים.
אחת מהן כהת שיער והשנייה ג'ינג'ית ובהירת עור.
הרקע כולל וילון קטיפה כחול כהה, שולחן קטן ועליו בקבוק צבעוני, כוס, צנצנת ואגרטל שקוף, וכן אגרטל נוסף עם פרחים טריים.
פיזור חפצים אישיים כגון סיכות שיער, חרוזים ושמיכות מעיד על קרבה גופנית אינטימית בין השתיים.
זיהוי אפשרי של הדמות הג'ינג'ית הוא ג'ואנה היפרנן , שהייתה מוזה של קורבה.
הציור נמנע במכוון מאזכורים מיתולוגיים או דתיים, שהיו מקובלים במסורת ציורי העירום הקלאסיים, ומציג סצנה ישירה ועכשווית, ללא מסגרת סיפורית מקובלת המשמשת כהצדקה נרטיבית.
הציור "הישנות" עורר עניין נרחב בשל עיסוקו הישיר והבלתי מתווך בנושא של אהבה לסבית, אשר הוצג באופן נטול אזכורים מיתולוגיים, דתיים או נרטיביים מסורתיים.
בשונה מהעירום הנשי הקלאסי, היצירה אינה נשענת על הצדקות איקונוגרפיות מוכרות, אלא מציגה אינטימיות גופנית בין שתי נשים באופן גלוי, תוך שימוש בייצוגים ריאליסטיים של הגוף.
בחירתו של קורבה להציג את הדמויות ללא אמצעים של אידיאליזציה, עוררה תגובות חריפות בזמנו, אך גם סימנה מהלך אמנותי חדש שיביא להתמסדותו של הריאליזם הארוטי בציור המודרני.
מבקרים והיסטוריונים הצביעו על זיקה בין היצירה לבין ייצוגים ספרותיים בני התקופה, ובפרט על השפעתו של שארל בודלר.
ביצירתו "פרחי הרוע" (Fleurs du Mal), הלסביות מוצגת כמאבק בין הפקרות לסגפנות – ציר פרשני שהופיע גם בהתייחסויות מאוחרות ליצירתו, ושיקף את האופן שבו נבחנה הלסביות באמנות המאה ה־19 כמרחב טעון בין חירות גופנית לאיום מוסרי..
במחקר נוסף הוזכר כי "הישנות" סימנה שינוי תרבותי רחב, שכן לאחר פרסומה החלו אמנים נוספים לעסוק בגלוי בדימויים של זוגות נשים, והנושא הלך והשתחרר מהטאבו שאפף אותו עד אותה תקופה.
ביצירה "הישנות", גוסטב קורבה מציג סצנה של אינטימיות בין שתי נשים באופן ישיר ונטול הקשר מיתולוגי או דתי, בניגוד למסורת האקדמית שהצדיקה עירום נשי באמצעות נרטיבים מהעולם העתיק.
בהקשר זה, חוקרים מציינים כי קורבה נמנע בכוונה מאזכורים מהסוג שהיה מקובל ביצירות כגון "דיאנה וקליסטו", שבהן מוצגת אהבה בין נשים תחת כסות מיתולוגית.
הבחירה להציג עירום נשי ללא הסבר סיפורי מובהק עוררה הד תקופתי רחב, והושוותה ל"אולימפיה" של אדואר מאנה – ציור שפורסם שנה קודם לכן ועורר שערורייה ציבורית, בין השאר בשל פורמט דומה, גישה ישירה לעירום והאופן שבו הוצגו נשים כאובייקט מיני גלוי.
לצד זאת, ניכרת קרבה נושאית ל"מקור העולם", ציור נוסף של קורבה שנוצר באותה שנה עבור אותו פטרון, חאליל ביי, ושניהם משתייכים לאוסף ציורים ארוטיים שהודרו מהצגה פומבית בשל תוכנם.
ההשוואות ליצירות אלו ממחישות את הפנייה של קורבה לריאליזם קיצוני בתיאור הגוף הנשי ואת התרחקותו מהאידיאליזציה המסורתית.
בשנת 1955, ברנרד באפט צייר את גרסתו ל"לה סומייל" כמחווה לקורבה.
הישראלים היא תוכנית טלוויזיה קומית ישראלית בכיכובה של "שלישיית מה קשור" ובקריינותו של דן כנר, ששודרה לראשונה בערוץ 2 במסגרת הזכיינית "רשת" בשנת 2007, ומאוחר יותר בשידורים חוזרים בערוץ הוט קומדי סנטרל.
התוכנית מורכבת מסדרה של מערכונים בידוריים וסאטיריים, המציגים את האנשים הטיפוסיים שחיים בישראל, ואת המציאות הישראלית המיוחדת.
בתוכנית ניכרת השפעה מן הסרט "אמלי" של ז'אן פייר ז'נה, בנוסף משתמשת בפורמט שהוצג קודם לכן בסדרה הבריטית "הממלכה הקטנה".